**KÚPNA ZMLUVA**

č. /OMaVS/2021

uzavretá podľa § 409 a nasl. Obchodného zákonníka č. 513/1991 Zb. v znení neskorších predpisov (ďalej len „Obchodný zákonník“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“)

(ďalej spoločne ako „**Zmluva**“)

**Čl. I**

**ZMLUVNÉ STRANY**

1. **Kupujúci**:

**Názov: Slovenská republika,** zastúpená

 **Správou štátnych hmotných rezerv Slovenskej republiky**

Sídlo: Pražská 29, 812 63 Bratislava, Slovenská republika

Štatutárny orgán: **Ing. Ján Rudolf, PhD., predseda**

IČO: 30 844 363

IČ DPH: SK2020296487

DIČ: 2020296487

Bankové spojenie: Štátna pokladnica

IBAN: SK53 8180 0000 0070 0014 5359

SWIFT: SPSRSKBA

(ďalej len ako „***Kupujúci***“)

*„Kupujúci je zdaniteľná osoba len v rozsahu nákupu a predaja štátnych hmotných rezerv v zmysle § 3 ods. 4 zákona č. 222/2004 Z. z. o dani z pridanej hodnoty v znení neskorších predpisov.“*

**a**

1. **Predávajúci:**

Obchodné meno:

Sídlo:

Konajúci osobou:

IČO:

DIČ:

IČ DPH:

IBAN:

SWIFT:

Bankové spojenie:

Spoločnosť zapísaná v obchodnom registri Okresného súdu vložka číslo , oddiel: .

 (ďalej spolu len ako „***Predávajúci****“*)

Kupujúci a Predávajúci spoločne ako „***Zmluvné strany***“ a každý z nich jednotlivo ako „***Zmluvná strana***“ uzatvárajú Zmluvu v nasledovnom znení:

**Čl. I Úvodné ustanovenia**

1. Na obstaranie predmetu zákazky bol použitý postup pri zadávaní zákazky s nízkou hodnotou podľa § 117 zákona o verejnom obstarávaní.
2. Kupujúci uzatvára Zmluvu s Predávajúcim v súlade s výsledkom vyhodnotenia ponúk, na základe ktorého ponuka predložená Predávajúcim bola vyhodnotená ako úspešná.

**Čl. II Predmet zmluvy**

1. Predmetom zmluvy je záväzok Predávajúceho dodať Kupujúcemu odvlhčovacie zariadenia v počte 18 ks v zmysle cenovej ponuky Predávajúceho zo dňa ........, ktorá tvorí prílohu č. 1 k Zmluve a podľa špecifikácie uvedenej v prílohe č. 2 Zmluvy, v rozsahu, za podmienok dohodnutých v tejto Zmluve (ďalej ako „tovar“ alebo „predmet kúpy“) a záväzok Kupujúceho riadne a včas dodaný tovar prevziať a zaplatiť kúpnu cenu.

**Čl. III Spôsob, miesto a čas plnenia**

1. Predávajúci sa zaväzuje dodať Kupujúcemu Predmet kúpy v lehote: **do 30 (slovom: tridsať) pracovných dní od** účinnosti Zmluvy.
2. Miesto dodania predmetu kúpy a množstvá:
* závod SŠHR SR Kopaničiar, Železničná 38/2, 916 21 Čachtice – 3 ks,
* závod SŠHR SR Borovina, Riečna 258, 962 02 Vígľaš – 8 ks,
* závod SŠHR SR Ľupčianka, Príboj 564, 976 13 Slovenská Ľupča – 3 ks,
* závod SŠHR SR Brodnianka, Cesta do Rudiny 3037/34 K, 024 01 Kysucké Nové Mesto – 4 ks.
1. Zmluvné strany sa dohodli, že Predávajúci pri odovzdaní predmetu kúpy predloží Kupujúcemu preberací protokol o odovzdaní a prevzatí predmetu kúpy.
2. Predávajúci je povinný dodať Kupujúcemu predmet kúpy v množstve, kvalite a vyhotovení podľa špecifikácie uvedenej v prílohe č. 2 Zmluvy a v zmysle predloženej ponuky Predávajúceho; dodanie akýchkoľvek náhrad za predmet kúpy nie je prípustné.
3. Ak Predávajúci dodá Kupujúcemu predmet kúpy inej kvality a vyhotovenia, ako je stanovené v predchádzajúcom bode, porušuje tým povinnosť ustanovenú v § 420 Obchodného zákonníka a dodávka predmetu kúpy je vadná. Vadnou je tiež dodávka iného, než dohodnutého predmetu kúpy.
4. Predávajúci je povinný prezrieť predmet kúpy v čase prechodu nebezpečenstva vzniku škody na predmet kúpy, t.j. pri dodaní, resp. pri prevzatí predmetu kúpy. Ak zistí, že predmet kúpy má vady, je povinný to bez zbytočného odkladu písomne oznámiť Predávajúcemu. V prípade nesplnenia tejto povinnosti Kupujúceho sa má za to, že zásielka bola doručená v poriadku.
5. Predávajúci je povinný pripraviť a pri preberacom konaní Kupujúcemu predložiť a odovzdať všetky platné prehlásenia o zhode, platné certifikáty, záučné listy a návody k obsluhe a iné doklady alebo podklady, ktoré sa vyžadujú a súvisia s predmetom kúpy. Bez týchto dokladov sa bude mať za to, že predmet kúpy je nedokončený a nespôsobilý k odovzdaniu a to až do doby splnenia uvedenej podmienky.
6. Všetky uvedené dokumenty sa predkladajú ako originály, v prípade, ak je originál v inom ako slovenskom alebo českom jazyku, spolu s originálom sa predkladá aj jeho úradne overený preklad do slovenského jazyka.
7. O priebehu odovzdania a prevzatia technického zariadenia je Predávajúci povinný vypracovať preberací protokol, v ktorom bude okrem iného uvedený súpis všetkých zistených závad s uvedením dohodnutého termínu ich odstránenia. Preberací protokol podpíše oprávnený zástupca Predávajúceho a Kupujúceho.
8. Predávajúci sa zaväzuje pri plnení predmetu Zmluvy postupovať s odbornou starostlivosťou, dodržiavať technické normy, príslušné všeobecné záväzné právne predpisy, ako aj podmienky určené v tejto Kúpnej zmluve.
9. Predávajúci berie na vedomie, že ak sa naň alebo na jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o RPVS“), potom je Predávajúci, ako aj jeho subdodávatelia, povinný/í dodržať túto povinnosť po celú dobu trvania tejto Zmluvy, pričom Predávajúci sa zaväzuje zabezpečiť splnenie tejto povinnosti aj zo strany subdodávateľov.

**Čl. IV Cena a platobné podmienky.**

1. Celková cena, stanovená v súlade s § 3 ods. 1 zákona NR SR č.18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. za predmet kúpy a jeho kompletné dodanie Kupujúcemu je :

Cena bez DPH: EUR

DPH .... %: EUR

Cena celkom vrátane DPH: EUR (ďalej aj „kúpna cena“).

1. Kúpna cena je záväzná a konečná. Dohodnutú cenu je možné meniť len po vzájomnej dohode Zmluvných strán alebo pri zmene colných a daňových predpisov, a to vždy súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a v súlade so Zákonom o verejnom obstarávaní a príslušných daňových a colných predpisov.
2. Konečnou kúpnou cenou sa rozumie cena vrátane dopravy do miesta plnenia (náklady na dopravu, poistenie a ostatné náklady spojené s dodávkou predmetu kúpy).
3. Cena predmetu kúpy bola stanovená v zmysle ponuky Predávajúceho zo dňa ....
4. Kupujúci neposkytuje Predávajúcemu žiadnu zálohu ani inú formu preddavkov kúpnej ceny
5. Platba bude realizovaná prevodným príkazom prostredníctvom finančného ústavu Kupujúceho, na základe Predávajúcim vystavenej faktúry, po prevzatí predmetu kúpy Kupujúcim.
6. Podkladom k vystaveniu a úhrade faktúry bude preberací protokol o odovzdaní a prevzatí predmetu kúpy podpísaný zástupcami oboch Zmluvných strán. Splatnosť faktúry je 30 kalendárnych dní odo dňa doručenia faktúry Kupujúcemu.
7. Faktúra musí obsahovať všetky náležitosti podľa § 74 ods. 1 zákona č. 222/2004 Z. z. o dani z  pridanej hodnoty v znení neskorších predpisov.. V prípade, že faktúra nebude obsahovať príslušné náležitosti alebo bude vyhotovená obsahovo nesprávne, je Kupujúci oprávnený vrátiť ju Predávajúcemu v lehote splatnosti s písomným odôvodnením na doplnenie a prepracovanie. V takom prípade sa plynutie lehoty splatnosti zastaví a nová lehota splatnosti začne plynúť doručením opravenej faktúry Kupujúcemu.

**Čl. V Záručná doba a zodpovednosť za vady**

1. Predávajúci poskytuje za vady predmet kúpy záruku v dĺžke 24 (slovom: dvadsaťštyri) mesiacov. Záručná doba začína plynúť odo dňa dodania predmetu kúpy.
2. Záručná doba začína plynúť odo dňa prevzatia tovaru a potvrdením preberacieho protokolu Kupujúcim. Predávajúci sa zaväzuje, že aspoň počas trvania záručnej doby bude mať tovar vlastnosti dohodnuté
v tejto Zmluve a bude spôsobilý na použitie na dohodnutý alebo inak obvyklý účel.
3. Predmet kúpy má vadu, ak

a) predmet kúpy nie je dodaný v požadovanom množstve,

b) predmet kúpy nie je dodaný v požadovanom termíne,

c) predmet kúpy nie je dodaný na určené miesta,

d) predmet kúpy nemá minimálne hodnoty určených vlastností, ktoré sú deklarované v prílohe č. 2

(minimálne kvalitatívne parametre, povrchová úprava a iné),

e) s dodávkou predmetu kúpy nebolo dodané požadované príslušenstvo, ak je to uplatniteľné,

f) predmet kúpy nie je zabalený dohodnutým spôsobom,

g) predmet kúpy nie je označený predpísaným spôsobom (nezodpovedá rozmermi, nezodpovedá

farebnosťou, materiálové vyhotovenie je nevyhovujúce, aplikácia na výrobku má vady atď.),

h) s predmetom kúpy neboli poskytnuté dohodnuté služby (doručenie do požadovaného miesta a pod.).

1. Predmet kúpy má právne vady, ak je zaťažený právom tretej osoby, ibaže Kupujúci s týmto obmedzením prejavil súhlas.
2. Predávajúci zodpovedá za to, že predmet kúpy bude dodaný podľa podmienok tejto zmluvy, bez akýchkoľvek vád a nedorobkov, v súlade so všeobecne záväznými právnymi predpismi, bez porušenia práv tretích osôb, že Predmet kúpy bude mať počas záručnej doby vlastnosti dojednané v tejto Zmluve
a bude zodpovedať kvalitatívnym požiadavkám stanoveným v platných normách a výsledku určenému v tejto Zmluve. V prípade ak Predávajúci dodáva tovar prostredníctvom subdodávateľa, Predávajúci rovnako zodpovedá za vady tovaru, tak ako je uvedené v predchádzajúcej vete tohto bodu Zmluvy.
3. Ak sa počas záručnej doby vyskytnú vady tovaru, Kupujúci si uplatní u Predávajúceho písomnú reklamáciu, ku ktorej je Predávajúci povinný písomne vyjadriť sa a navrhnúť spôsob a termín vybavenia reklamácie najneskôr do siedmich (7) pracovných dní odo dňa jej doručenia. Ak sa v tejto lehote Predávajúci k reklamácii nevyjadrí, je zrejmé, že s opodstatnenosťou reklamácie súhlasí a reklamované vady odstráni najneskôr do štrnástich (14) pracovných dní odo dňa doručenia reklamácie, pričom reklamáciu vybaví tak, že za reklamovaný vadný tovar dodá nový tovar bez vád.
4. Doručením akýchkoľvek písomností na základe Zmluvy alebo v súvislosti so Zmluvou sa rozumie doručenie písomností doporučene poštou na adresu uvedenú v záhlaví Zmluvy, alebo osobné doručenie príslušnej Zmluvnej strane do podateľne, ak neskôr nebola medzi Zmluvnými stranami oznámená iná adresa na doručovanie.
5. Pokiaľ si Zmluvná strana, ktorej je písomnosť určená z akýchkoľvek dôvodov písomnosť neprevezme, povinnosť odosielajúcej Zmluvnej strany je splnená v 3 deň, odo dňa uloženia poštovej zásielky obsahujúcej písomnosť na pošte, a to bez ohľadu na dôvod, pre ktorý sa ju nepodarilo doručiť. V prípade, ak Zmluvná strana odoprie prevziať písomnosť, písomnosť sa považuje za doručenú dňom odopretia prevzatia písomnosti.
6. Na účely Kúpnej zmluvy sa za písomné oznámenie považuje aj komunikácia elektronickými prostriedkami (e-mail), ktorá umožňuje trvalé zachytenie obsahu komunikácie. V takomto prípade lehota začne plynúť vždy nasledujúci pracovný deň po doručení písomného oznámenia na e-mailovú adresu, ktorá bude kupujúcim oznámená dodatočne, pričom e-mail sa považuje za doručený okamihom doručenia potvrdenia o odoslaní e-mailovej správy

**Čl. VI Zánik zmluvy**

1. Kupujúci a Predávajúci sa dohodli, že záväzok založený Zmluvou sa ruší:
2. dohodou Zmluvných strán;
3. výpoveďou;
4. odstúpením od Zmluvy ktoroukoľvek Zmluvnou stranou v prípade podstatného porušenia povinnosti druhej Zmluvnej strany.
5. Kupujúci má právo na odstúpenie od Zmluvy aj z dôvodov uvedených v § 19 Zákona o verejnom obstarávaní.
6. V prípade zrušenia záväzku vyplývajúceho zo Zmluvy, sú Zmluvné strany povinné bez zbytočného odkladu vysporiadať vzájomné práva a povinnosti vyplývajúce im zo Zmluvy.
7. Pri podstatnom porušení povinností vyplývajúcich z tejto Zmluvy môže oprávnená strana okamžite písomne od Zmluvy odstúpiť a požadovať od povinnej zmluvnej strany náhradu škody, ktorá jej vinou vznikla, v súlade s platnou právnou úpravou. Zmluvné strany sa dohodli, že za podstatné porušenie zmluvných povinností budú považovať porušenie akejkoľvek povinnosti vyplývajúcej z tejto Zmluvy. Úplná alebo čiastočná zodpovednosť zmluvnej strany je vylúčená v prípade zásahu vyššej moci, napr. neočakávanej a nepredvídateľnej udalosti, alebo rozhodnutia orgánu štátnej správy Slovenskej republiky.
8. Okrem vyššie uvedených dôvodov má Kupujúci právo odstúpiť od tejto Zmluvy aj v prípade, ak bol na majetok Predávajúceho vyhlásený konkurz, povolená reštrukturalizácia alebo dlžník vstúpil do likvidácie.
9. Odstúpením od Zmluvy, Zmluva zaniká dňom doručenia písomného oznámenia o odstúpení od Zmluvy druhej zmluvnej strane. Pri odstúpení od tejto Zmluvy si zmluvné strany ponechajú všetky plnenia poskytnuté do času odstúpenia od Zmluvy.
10. Túto zmluvu je možné ukončiť aj písomnou výpoveďou bez uvedenia dôvodu. Výpovedná lehota je 3 mesiace a začne plynúť prvým dňom mesiaca nasledujúceho po dni jej doručenia druhej zmluvnej strane.

**Čl. VII Zmluvné pokuty a úroky z omeškania**

1. V prípade omeškania Predávajúceho s dodaním Predmetu kúpy vzniká Kupujúcemu právo účtovať Predávajúcemu zmluvnú pokutu vo výške 0,05 % z dohodnutej Kúpnej ceny s DPH za nedodané množstvo Predmetu kúpy, a to za každý aj začatý deň omeškania.
2. V prípade, ak bol Kupujúcemu dodaný Predmet kúpy alebo jeho časť v rozpore s Prílohou č. 1, zaplatí Predávajúci zmluvnú pokutu vo výške 5 % z celkovej kúpnej ceny s DPH vadného tovaru.
3. V prípade nedodania Predmetu kúpy alebo jeho časti zaplatí Predávajúci Kupujúcemu zmluvnú pokutu vo výške 5 % z  kúpnej ceny s DPH za nedodané množstvo Predmetu kúpy .
4. V prípade neprevzatia Predmetu kúpy podľa článku IV. Zmluvy zaplatí Predávajúci Kupujúcemu zmluvnú pokutu vo výške 0,5 % z  kúpnej ceny s DPH za množstvo Predmetu kúpy, ktoré malo byť prevzaté.
5. V prípade omeškania Kupujúceho s úhradou faktúry, vzniká Predávajúcemu právo účtovať Kupujúcemu úroky z omeškania v zákonnej výške.
6. Uplatnením zmluvných pokút nie je dotknuté právo Kupujúceho na náhradu vzniknutej škody.
7. Zmluvná pokuta je splatná v lehote piatich (5) dní odo dňa doručenia sankčnej faktúry alebo iného dokladu, ktorým bola uplatnená druhej Zmluvnej strane.

**Čl. VIII. Nadobudnutie vlastníckeho práva**

1. Vlastnícke právo k Predmetu kúpy dodanému na základe Kúpnej zmluvy nadobúda Kupujúci okamihom dodania a podpísania preberacieho protokolu.
2. Nebezpečenstvo škody prechádza na Kupujúceho okamihom prevzatia Predmetu kúpy a podpísaním preberacieho protokolu, pričom obe podmienky musia byť splnené kumulatívne.

 **Čl. IX Subdodávatelia**

1. Predávajúci môže plnenie Predmetu tejto Zmluvy zabezpečovať prostredníctvom subdodávateľa/subdodávateľov, ktorých zoznam je uvedený v ponuke Predávajúceho s uvedením nasledovných identifikačných údajov o každom zo subdodávateľa/subdodávateľov:

a) obchodné meno alebo názov,

b) sídlo alebo miesto podnikania,

c) identifikačné číslo (IČO),

d) osoba oprávnená konať za subdodávateľa (meno a priezvisko, adresa pobytu, dátum narodenia),

e) vecný podiel plnenia zmluvy (druh a rozsah subdodávky).

1. Predávajúci je oprávnený zmeniť subdodávateľa v priebehu plnenia tejto Zmluvy, a to až po písomnom odsúhlasení zmeny subdodávateľa Kupujúcim a v súlade s ustanoveniami zákona o verejnom obstarávaní. Na tento účel je poskytovateľ povinný písomne oznámiť Kupujúcemu zmenu subdodávateľa/subdodávateľov a označiť nového subdodávateľa/subdodávateľov v rozsahu, aký je uvedený v bode 1 tohto Článku zmluvy, najmenej päť (5) pracovných dní pred navrhovaným termínom využitia služieb subdodávateľa.
2. Ak sa na subdodávateľa a/alebo subdodávateľov vzťahuje povinnosť zapisovať sa do registra partnerov verejného sektora podľa zákona o RPVS, potom je/sú subdodávateľ a/alebo subdodávatelia povinný/í dodržať túto povinnosť po celú dobu trvania tejto Zmluvy, pričom Predávajúci sa zaväzuje zabezpečiť splnenie tejto povinnosti aj zo strany všetkých svojich subdodávateľov.
3. Predávajúci je zároveň povinný písomne oznámiť Kupujúcemu akúkoľvek zmenu údajov
o subdodávateľovi do dvoch (2) pracovných dní odo dňa, kedy sa o tejto zmene dozvedel.
4. Porušenie povinnosti podľa tohto článku sa považuje za podstatné porušenie tejto Zmluvy.

**Čl. X Spoločné a záverečné ustanovenia**

1. Akékoľvek zmeny a doplnky k Zmluve sú platné výlučne v písomnej forme odsúhlasenej obidvomi Zmluvnými stranami, vo forme dodatku ku Zmluve.
2. Kupujúci môže odstúpiť od Zmluvy, uzavretej s uchádzačom, ktorý nebol v čase uzavretia zmluvy zapísaný v registri partnerov verejného sektora ak mal povinnosť zapisovať sa do registra partnerov alebo ak bol vymazaný z registra partnerov verejného sektora.
3. Na zmeny Zmluvy sa primerane aplikujú ust. § 18 Zákona o verejnom obstarávaní.
4. Práva a povinnosti Zmluvných strán, ktoré nie sú Zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.
5. Zmluvné strany sa zaväzujú urovnať všetky spory vzniknuté v súvislosti so Zmluvou predovšetkým mimosúdnou dohodou.
6. Ak by niektoré ustanovenie Zmluvy bolo alebo sa po uzavretí Zmluvy stalo neplatným, nebudú tým dotknuté ostatné ustanovenia Zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu Zmluvy, ktorý Zmluvné strany sledovali v čase jej uzatvorenia.
7. Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v centrálnom registri zmlúv.
8. Zmluva je vyhotovená v 6 (slovom: šiestich) vyhotoveniach s platnosťou originálu, pričom Kupujúci obdrží 4 (slovom: štyri) vyhotovenia a Predávajúci obdrží 2 (slovom: dve) vyhotovenia.
9. Zmluvné strany vyhlasujú, že si Zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy.
10. Neoddeliteľnou súčasťou Zmluvy je:
* príloha č. 1 – cenová ponuka Predávajúceho zo dňa ......,
* príloha č. 2 – špecifikácia predmetu kúpy.

V Bratislave dňa V  dňa

**Za Kupujúceho: Za Predávajúceho:**

**........................................................... ...........................................................**

 **Ing. Ján Rudolf, PhD.**

 **p r e d s e d a**